EkBass/fiwiki-20250220-pages-articles huggingface dataset:
Oskar Werner

Oskar Werner (alk. Oskar Josef Bschließmayer, 13. marraskuuta 1922 Gumpendorf, Itävalta – 23. lokakuuta 1984) oli itävaltalainen näyttelijä, jonka kansainvälinen maine sai alkunsa Francois Truffaut’n ohjaamasta elokuvasta Jules ja Jim. Werner pääsi 18-vuotiaana Itävallan kansallisteatteriin Burg- teatteriin ja teki ensiesiintymisensä lokakuussa 1941, mutta joutui jo marraskuussa Wehrmachtiin. Hän oli pasifisti ja teeskenteli loukkaantumista putoamalla hevosen selästä. Hän pääsi perunankuorijaksi ja vessojen siivoojaksi. Vuonna 1944 hän avioitui puoliksi juutalaisen Elisabeth Kallinan kanssa. He saivat tyttären Eleonoran ja pakenivat sodan loppuajaksi Wienerwaldiin. Sodan päätyttyä Werner palasi Burg-teatteriin. 1950 hän esiintyi Englannissa, jossa hän näytteli näytelmän Der Engel mit der Posaune englanninkielisessä versiossa roolin, jota hän oli jo aiemmin esittänyt. Muutaman Saksassa ja Itävallassa tekemänsä elokuvaroolin jälkeen hän siirtyi Hollywoodiin, jossa hän näytteli sotaelokuvassa Vakoilijana omassa maassaan. Kun luvatut lisäroolit jäivät toteutumatta, hän palasi Eurooppaan ja asettui Liechtensteiniin. Ura teatterissa jatkui, ja tauon jälkeen hän näytteli jälleen myös elokuvissa, muun muassa Max Ophülsin ohjaamassa Lola Montèsissa. Francois Truffaut’n ohjaus Jules ja Jim toi hänelle niin kriitikkojen arvostusta kuin kansainvälistä huomiotakin. Sen jälkeen hän teki useita rooleja, muun muassa palkitut Narrilaiva (1965) ja Vakoilija kylmästä (1965), ja vuonna 1966 Truffaut’n ohjauksessa kirjoja polttavan palomiehen roolin elokuvassa Fahrenheit 451. Viimeinen rooli hänellä oli elokuvassa Kirottujen laiva (1972). Alkoholismi ja mielenterveysongelmat rapauttivat niin hänen terveytensä kuin uransakin, ja hän kuoli sydänkohtaukseen kaksi päivää Truffaut’n kuoleman jälkeen. Wernerillä on poika Felix Florian Werner suhteesta Diane Andersonin kanssa.Der Erbe des Unbestechlichen, Spiegel Online. Viitattu 11.8.2010 ==Filmografia== * Engel mit der Posaune, Der (Tuomion enkeli) 1948 * Eroica 1949 (Karl) * The Wonder Kid (Kiristäjien jäljillä) 1950 * Decision Before Dawn (Vakoilijana omassa maassaan) 1951 * Mozart (Kuolema ei heitä erottanut) 1955 * Der Letzte Akt (Hitlerin viimeiset päivät) 1955 (kapteeni Wüst) * Lola Montès (Skandaalikuningatar Lola Montès) 1955 (opiskelija) * Jules et Jim (Jules ja Jim) 1961 (Jules) * The Spy Who Came in from the Cold (Mies kylmästä) 1965 (Fiedler) * Fahrenheit 451 1966 (Guy Montag) * The Shoes of the Fisherman (Kalastajan kengät) 1968 * Interlude (Välikohtaus) 1968 (Stefan Zelter) * Columbo: Playback (Columbo: "Kuolema kuvaruudussa") 1974 * Voyage of the Damned (Kirottujen laiva) 1976 (tri Kreisler) ==Lähteet== ==Aiheesta muualla== *Oscar Werner -sivusto Luokka:Itävaltalaiset näyttelijät Luokka:Golden Globe -palkinnon saajat Luokka:Vuonna 1922 syntyneet Luokka:Vuonna 1984 kuolleet
KNM Arendal

KNM Arendal (viirinumero L03, vuoden 1950 jälkeen D310 ja vuodesta 1956 F310) oli Britannian kuninkaallisen laivaston Norjan laivastolle toisen maailmansodan lopulla lainaama Hunt-luokan tyypin II saattuehävittäjä HMS Badsworth, jonka Norja myöhemmin osti ja luokitteli fregatiksi. == Valmistus == Alus tilattiin Cammell Lairdilta Birkenheadistä, missä köli laskettiin 15. toukokuuta 1940. Alus laskettiin vesille 17. maaliskuuta 1941 ja otettiin palvelukseen 8. elokuuta 1944 Norjan laivastossa. == Palvelus == Alus siirrettiin 8. elokuuta 1944 Norjan laivastolle lainaan, jolloin se nimettiin KNM Arendaliksi. Alus sijoitettiin syyskuussa Harwichiin 16. hävittäjälaivueeseen ja se aloitti lokakuussa korjaustöiden päätyttyä satama- alueella koeajot. Varsinaiset koeajot aloitettiin marraskuussa, minkä jälkeen alus siirrettiin koulutukseen ennen operationaalista palvelusta. Arendal liittyi joulukuussa uuteen laivueeseensa Harwichissa aloittaen saattueiden suojaamisen ja meriliikenteen valvonnan Pohjanmerellä ja Kanaalissa.Naval- history.net - HMS Badsworth Alus taisteli 25. toukokuuta 1945 ORP Krakowiakin kanssa Thamesin suistossa miinoittavia E-veneitä vastaan. Aluksen laina-aikaa jatkettiin toukokuussa, vaikka Euroopan sotatoimien päättyisivät. Norjan hallitus lunasti aluksen sotatoimien päätyttyä. Alus luokiteltiin 1956 fregatiksi. Sitä käytettiin kadettien koululaivana ennen sen poistamista aktiivipalveluksesta 1961. Se romutettiin 1965. ==Lähteet== * * * ===Viitteet=== Luokka:Norjan laivaston Hunt-luokan hävittäjät Luokka:Norjan laivaston Hunt-luokan fregatit Luokka:Norjalaiset toisen maailmansodan hävittäjät Luokka:Cammell Lairdin valmistamat alukset
Dorvyžy

Dorvyžy (udmurtiksi Дорвыжы, "kotikansan sukujuuri") on udmurtilainen kansalliseepos. Sen kirjoitti 1920-luvulla venäläinen Mihail Hudjakov, joka myös keräsi siihen runot. Alkuperäinen versio kirjoitettiin venäjän kielellä otsikkona Песнь об удмуртских батырах ("Laulu udmurtilaisesta bogatyrista"). Se perustui N. Pervuhinin, G. Potaninin, B. Gavrilovin, B. Munkácsin, K. Chainikovin (K. Gerd) ja A. Spicynin folkloristiikan teoksiin ja se rakentui kalevalamittaan.http://vestnik.udsu.ru/2009/2009-053/vuu_09_053_13.pdf Vuonna 2004 V M. Vanushev käänsi eepoksen udmurtiksi otsikolla Дорвыжы. Vuonna 2009 sen suomensivat kalevalamitan rakenteella Esa-Jussi Salminen ja Jorma Vakkurihttp://www.parnasso.fi/kritiikit/2009-12/kulta-aikaa-odottaen/ . Dorvyžyssa on sekaisin myyttiä ja historiaa ja se kertoo sankareiden Ozhmegin, Dokjan ja Dondyn pojan teoista. Eepoksen pääjumalat ovat taivaanjumala Inmar, maanjumala Kyldyśin ja säänjumala Kuaź. Eepoksessa mainitaan myös kansoja kuten tataarit ja marilaiset sekä paikkoja kuten Cheptsa, Kilmez-joki ja Sudža. Dorvyžyssa on kymmenen laulua ja alkusanat-osa. ==Lähteet== ==Aiheesta muualla== *Дорвыжы *Kulta-aikaa odottaen *Votjakkien lauluissa itää * Luokka:Kansalliseepokset
Koripallo kesäolympialaisissa 1980

Vuoden 1980 kesäolympialaisten koripallo järjestettiin 20. - 30\. heinäkuuta 1980 CSKA Universal Sports Hall'ssa ja Moskovan olympiastadionilla. Tämä oli kymmenes kerta kun laji oli mukana olympialaisten ohjelmassa virallisena lajina. Mukana oli 215 osanottajaa 14 eri maasta. ==Mitalistit== ===Miehet=== Kultaa Hopeaa Pronssia * * * Andro Knego Dragan Kićanović Rajko Žižić Mihovil Nakić Željko Jerkov Branko Skroče Zoran Slavnić Kresimir Ćosić Ratko Radovanović Duje Krstulović Dražen Dalipagić Mirza Delibašić Italia * * * Fabrizio Della Fiori Marco Solfrini Marco Bonamico Dino Meneghin Renato Villalta Renzo Vecchiato Pierluigi Marzorati Pietro Generali Romeo Sacchetti Roberto Brunamonti Mike Sylvester Enrico Gilardi * * * Stanislav Jerjomin Valeri Miloserdov Sergei Tarakanov Aleksandr Salnikov Andrei Lopatov Nikolai Deriugin Sergei Belov Vladimir Tkatšenko Anatoli Myškin Sergėjus Jovaiša Aleksandr Belostennyi Vladimir Žigili ===Naiset=== Kultaa Hopeaa Pronssia * * * Angelė Rupšijenė Ljubov Šarmai Vida Beselijenė Olga Bariševa-Korosteleva Tatjana Ovetškina Nadežda Šuvajeva-Olhova Uljana Semjonova Ljudmila Rogožina Nelli Ferjabnikova Olga Suharnova Tatjana Zaharova-Nadirova Tatjana Ivinskaja * * * Nadka Goltševa Penka Metodieva Petkana Makaveeva Snežana Mihailova Vanja Dermendžieva Krasimira Bogdanova Angelina Mihailova Diana Brainova Evladija Slavtševa-Stefanova Kostadinka Radkova Silvija Germanova Penka Stojanova * * * Vera Đurašković Mersada Bećirspahić Jelica Komnenović Mira Bjedov Vukica Mitić Sanja Ožegović Sofija Pekić Marija Tonković Zorica Đurković Vesna Despotović Biljana Majstorović Jasmina Perazić ==Lopputulokset== ===Miehet=== Sija Maa Italia 4\. Espanja 5\. 6\. 7\. 8\. Australia 9\. 10\. 11\. 12\. ===Naiset=== Sija Maa 4\. 5\. 6\. Italia ==Mitalitaulukko== 1\. 1 0 1 2 1\. 1 0 1 2 3\. 0 1 0 1 3\. Italia 0 1 0 1 ==Lähteet== *Basketball at the 1980 Moskva Summer Games Luokka:Kesäolympialaiset 1980 1980 Luokka:Vuoden 1980 koripallo
Mikko Räisänen (tuottaja)

Mikko Kullervo Räisänen (s. 5. helmikuuta 1963)Räisäsen profiili F18 MM- kisajärjestäjän sivulla on suomalainen televisiotuottaja, jonka näkyvin työtehtävä on ollut Big Brother -formaatin suomalaisversion tuottaminen Sub- kanavalle. Räisäsen ura media-alalla alkoi Turun Sanomien kesätoimittajana, jonka jälkeen hän on työskennellyt radiossa ja televisiossa. Hän on tuottanut Yleisradiolle nuorten N.Y.T. -makasiiniohjelmaa ja oli mukana perustamassa Nelosen uutistoimitusta. Ennen Big Brotheria hän toimi Nordisk Filmin tuottajana ja country managerina sekä mainoselokuvien tuottajana ja Crea Videon toimitusjohtajana.http://www.iltalehti.fi/viihde/2010081112173106_vi.shtml Big Brotheria hän tuotti vuosina 2006–2014. Räisänen siirtyi Lucy Loves Stories -tarinankerrontayhtiön toimitusjohtajaksi maaliskuussa 2015.http://www.lucyloves.fi Räisänen voitti suomenmestaruushopeaa vuosina 2011Finnish Formula 18 Association ja 2015Formula 18 SM-tulokset Formula 18 -katamaraanipurjehduksessa. Hän edustaa Helsingfors Segelklubb -pursiseuraa. Vuonna 2015 hän voitti PM-hopeaa samassa lajissaInternational Formula 18 Catamaran Association ja vuonna 2016 Suomen mestaruuden.F18 Suomenmestaruus Sotilasarvoltaan Räisänen on reservin yliluutnantti.Reserviupseeriylennykset 2008, Puolustusvoimat Mikko Räisäsen isä oli Sisä-Suomen sotilasläänin komentaja kenraalimajuri Seppo Räisänen.Lion of Finland -purjehdustiimin nimen taustaa ==Lähteet== ==Aiheesta muualla== * Lion of Finland Sailing Team Facebook-sivu * Lucy Loves Storiesin verkkosivu Luokka:Suomalaiset televisiotuottajat Luokka:Big Brother Suomi Luokka:Suomalaiset kilpapurjehtijat Luokka:Vuonna 1963 syntyneet Luokka:Elävät henkilöt
Eevan päiväkirja

Eevan päiväkirja on Mark Twainin vuonna 1906 ilmestynyt humoristinen pienoisromaani. Teos kertoo Aatamista ja Eevasta Eedenissä. Twain kirjoitti teoksen pian vaimonsa kuoleman jälkeen. == Lähteet == == Aiheesta muualla == * E-kirja, ei kuvitusta * E-kirja, Lester Ralphin kuvitus (Gutenberg-projekti) * Äänikirja LibriVox * Anna Franck: Eevan päiväkirja. Turun ylioppilaslehti 28.3.2008. * Erkki Kanerva: Rakkaudentunnustus naiselle. Turun sanomat 19.2.2008. * Hannu Waarala: Eevan päiväkirja. Savon sanomat 25.3.2008. * Jan Blomstedt: Viattomuuden utopia. Helsingin sanomat 2.3.2008. Luokka:Vuoden 1906 kirjat Luokka:Mark Twainin teokset no:Den tvilsomme tvilling
Koripallo kesäolympialaisissa 1984

Vuoden 1984 kesäolympialaisten koripallo järjestettiin 29. heinäkuuta - 10\. elokuuta 1984 The Forum'ssa, Inglewoodissa, Los Angelesissa. Tämä oli 11. kerta kun laji oli mukana olympialaisten ohjelmassa virallisena lajina. Mukana oli 213 osanottajaa 13 eri maasta. ==Mitalistit== ===Miehet=== Kultaa Hopeaa Pronssia * * * Steve Alford Leon Wood Patrick Ewing Vern Fleming Alvin Robertson Michael Jordan Joe Kleine Jon Koncak Wayman Tisdale Chris Mullin Sam Perkins Jeff Turner * * * José Manuel Beirán José Luis Llorente Fernando Arcega Josep Maria Margall Andrés Jiménez Fernando Romay Fernando Martín Espina Juan Antonio Corbalán Ignacio Solozábal Juan Domingo de la Cruz Juan Manuel López Iturriaga Juan Antonio San Epifanio * * * Dražen Petrović Aleksandar Petrović Rajko Žižić Andro Knego Nebojša Zorkić Ivan Sunara Sabit Hadžić Dražen Dalipagić Emir Mutapčić Ratko Radovanović Mihovil Nakić Branko Vukičević ===Naiset=== Kultaa Hopeaa Pronssia * * * Teresa Edwards Lea Henry Lynette Woodard Anne Donovan Catherine La Ora Boswell Cheryl Miller Janice Lawrence Braxton Cindy Noble Kim Mulkey Denise Curry Pamela McGee Carol Menken-Schaudt * * * Valmentaja: Pat Summitt * * * Park Yang-gae Kim Eun-suk Lee Hyung-suk Choi Kyung-hee Lee Mi-ja Mun Gyeong-ja Kim Hwa-sun Jeong Myeong-hui Kim Young-hee Sung Jung-a Park Chan-suk Choi Aei-young * * * Valmentaja: Sin Dong-pa * * * Chen Yuefang Li Xiaoqin Ba Yan Song Xiaobo Qiu Chen Wang Yun Xiu Lijuan Zheng Haixia Cong Xuedi Zhang Hui Liu Qing Zhang Yueqin * * * Valmentaja: Yang Boyong ==Ottelut== ===Miehet=== ====Alkulohkot==== =====Lohko A===== Joukkue V H Korit+ Korit– Koriero Pst Italia 5 0 457 366 +91 10 Jugoslavia 4 1 437 366 +74 9 Australia 3 2 383 403 −20 8 Saksa 2 3 384 376 +8 7 Brasilia 1 4 401 423 −22 6 Egypti 0 5 349 480 −131 5 =====Lohko B===== Joukkue V H Korit+ Korit– Koriero Pst Yhdysvallat 5 0 511 315 196 10 Espanja 4 1 457 438 19 9 Kanada 3 2 462 401 61 8 Uruguay 2 3 403 460 −61 7 Kiina 1 4 364 477 −113 6 Ranska 0 5 383 489 −106 5 ====Pudotuspelit==== {{Turnauspuu8 |6.8. - Los Angeles| Yhdysvallat|78| Saksa|67 |6.8. - Los Angeles| Italia|72| Kanada|78 |6.8. - Los Angeles| Jugoslavian|110| Uruguay|82 |6.8. - Los Angeles| Espanja|101| Australia|93 |8.8. - Los Angeles| Yhdysvallat|78| Kanada|59 |8.8. - Los Angeles| Jugoslavia|61| Espanja|74 |10.8. - Los Angeles| Yhdysvallat|96| Espanja|65 |9.8. - Los Angeles| Jugoslavia|88| Kanada|82 }} ====Lopputulokset==== Sija Maa Yhdysvallat Espanja Jugoslavia 4\. Kanada 5\. Italia 6\. Uruguay 7\. Australia 8\. Saksa 9\. Brasilia 10\. Kiina 11\. Ranska 12\. Egypti ===Naiset=== ====Alkulohko==== Joukkue V H Korit+ Korit– Koriero Pst Yhdysvallat 5 0 431 265 166 10 Etelä-Korea 4 1 292 302 −10 9 Kanada 2 3 313 335 −22 7 Kiina 2 3 318 348 −30 7 Jugoslavia 1 4 293 347 −54 6 Australia 1 4 267 317 −50 6 ====Lopputulokset==== Sija Maa Yhdysvallat Etelä-Korea Kiina 4\. Kanada 5\. Australia 6\. Jugoslavia ==Mitalitaulukko== 1\. 2 0 0 2 2\. 0 1 0 1 2\. 0 1 0 1 3\. 0 0 1 1 3\. 0 0 1 1 ==Lähteet== *Basketball at the 1984 Los Angeles Summer Games Luokka:Kesäolympialaiset 1984 1984 Luokka:Vuoden 1984 koripallo
Bømlo (saari)

Bømlo (myös Bømmeløy) on 171 neliökilometriä laaja vuoristoinen saari, joka sijaitsee Norjan rannikolla Bømlavuonon pohjoisrannalla. Se on suurin maa- alue, joka kuuluu Bømlon kuntaan. Saaren korkein kohta on Siggjo (474 m). == Lähteet == Luokka:Norjan saaret Luokka:Hordalandin läänin maantiede Luokka:Bømlo
Arrested for Driving While Blind

Arrested for Driving While Blind on blues rock -yhtye ZZ Topin kappale. Se julkaistiin singlenä sekä albumilla Tejas vuonna 1977. == Yleistä kappaleesta == ”Arrested for Driving While Blind” edustaa yhtyeelle melko tyypillistä blues-rakenteista rock-kappaletta. Kappale julkaistiin singlenä vuonna 1976. Singlen b-puolena on ollut eri kappaleita, kuten yhtyeen esikoisalbumilla vuonna 1971 alun perin julkaistu kappale ”Neighbor, Neighbor” ja mm. Alankomaiden julkaisussa toinen hittisingle ”It's Only Love”. Kappaleen sanoituksessa varoitetaan ajamasta autolla alkoholin vaikutuksen alaisena. Basisti Dusty Hill on kertonut, että ei ole koskaan ajanut autoa humalassa, vaikka se on joskus ollutkin lähellä. Hän myös huomauttaa, että kappaleen luullaan usein virheellisesti yllyttävän humalassa ajamiseen. ZZ Top esitti kappaleen usein konserteissa 1980-luvulle saakka, minkä jälkeen sitä on esitetty erittäin harvoin. == Singlen sisältö == A-puoli # B-puoli # * *Joissain painoksissa ”Neighbor, Neighborin” tilalla: == Vastaanotto == ”Arrested for Driving While Blind” sijoittui kotimaansa The Billboard Hot 100 -singlelistalla sijalle 91, joten se menestyi kehnommin kuin toinen Tejasin singlehitti ”It's Only Love”, joka sijoittui samalla listalla 44:nneksi. == Julkaisut == Kappale on Tejasin kaikkien 11 eri painoksen ja singlejen lisäksi julkaistu yhtyeen kokoelma-albumeilla Rancho Texicano: The Very Best of ZZ Top ja Chrome, Smoke & BBQ ja livealbumilla Double Down Live. == Kokoonpano == * Billy Gibbons – kitara ja laulu * Dusty Hill – bassokitara * Frank Beard – rummut == Lähteet == Luokka:ZZ Topin kappaleet Luokka:Vuoden 1977 kappaleet
ATP Tour 250

ATP World Tour 250 (aiemmin myös nimillä International Series ja World Series) on joukko tennisturnauksia ATP-kiertueella. 250-sarja on pienin luokka ATP- kiertueella. Muita luokkia ovat ATP World Tour Masters 1000 ja ATP World Tour 500. Sarjaan kuuluu 40 turnausta, joista jokaisesta voittaja saa 250 ranking- pistettä. Turnauksissa on joko 28, 32 tai 48 pelaajaa kaksinpelissä ja 16 paria nelinpelissä. == Turnaukset == Turnaus Kaupallinen nimi Kaupunki Maa Kenttä Brisbane Brisbane International Brisbane Kova Doha Qatar ExxonMobil Open Doha Kova Pune Tata Open Maharashtra Pune Kova Sydney Sydney International Sydney Kova Auckland ASB Classic Auckland Kova Montpellier Open Sud de France Montpellier Kova (s) Sofia DIEMA XTRA Sofia Open Sofia Kova (s) Quito Ecuador Open Quito Massa New York New York Open New York Kova (s) Buenos Aires Argentina Open Buenos Aires Massa Marseille Open 13 Provence Marseille Kova (s) Delray Beach Delray Beach Open Delray Beach Kova São Paulo Brasil Open Massa (s) Marrakech Grand Prix Hassan II Marrakech Massa Houston U.S. Men's Clay Court Championships Houston Massa Budapest Gazprom Hungarian Open Budapest Massa Estoril Millenium Estoril Open Estoril Massa München BMW Open by FWU München Massa Istanbul TEB BNP Paribas Istanbul Open Istanbul Massa Geneve Banque Eric Sturdza Geneva Open Geneve Massa Lyon Open Parc Auvergne- Rhône-Alpes Lyon Lyon Massa Stuttgart MercedesCup Stuttgart Ruoho ’s-Hertogenbosch Ricoh Open ’s-Hertogenbosch Ruoho Antalya Antalya Open Antalya Ruoho Eastbourne Eastbourne International Eastbourne Ruoho Båstad Ski Star Swedish Open Båstad Massa Umag Plava Laguna Croatia Open Umag Umag Massa Newport Dell Technologies Hall of Fame Open Newport Ruoho Atlanta BB&T; Atlanta Open Atlanta Kova Gstaad J. Safra Sarasin Swiss Open Gstaad Gstaad Massa Los Cabos Abierto Mexicano de Tenis Mifel presentado por Cinemex Los Cabos Kova Kitzbühel Generali Open Kitzbühel Massa Winston-Salem Winston-Salem Open Winston-Salem Kova Pietari St. Petersburg Open Pietari Kova (s) Metz Moselle Open Metz Kova (s) Chengdu Chengdu Open Chengdu Kova Shenzhen Shenzhen Open Shenzhen Kova Moskova VTB Kremlin Cup Moskova Kova (s) Tukholma Instrum Stockholm Open Tukholma Kova (s) Antwerpen European Open Antwerpen Kova (s) == Katso myös == * ATP World Tour Masters 1000 * ATP World Tour 500 == Aiheesta muualla == * ATP World Tourin viralliset sivut * International Tennis Federation (ITF) viralliset sivut Luokka:Tennisturnaukset *
Grétar Steinsson

Grétar Rafn Steinsson (s. 9. tammikuuta 1982 Siglufjörður) on islantilainen jalkapalloilija, pelipaikaltaan oikea puolustaja. Steinsson edustaa Englannin valioliigassa pelaavaa Bolton Wanderersia. Hän kuuluu myös Islannin maajoukkueen vakionimiin. ==Ura== Grétar aloitti uransa paikallisseura KS Siglufjörðurissa, josta hän myöhemmin siirtyi pääsarjaseura Íþróttabandalag Akranessiin. Hän pelasi seurassa viisi vuotta, kunnes siirtyi sveitsiläiseen Young Boysiin. Vuonna 2006 Grétar siirtyi Eredivisiessä pelaavan AZ Alkmaarin riveihin. Heinäkuussa 2007 Steinsson oli siirtymässä Middlesbroughiin, mutta siirto kariutui viime hetkillä. Hän pelasi AZ:ssä yhteensä 61 liigaottelua, joissa hän viimeisteli seitsemän maalia.} Tammikuussa 2008 Grétar teki 3,5 miljoonan punnan arvoisen sopimuksen Englannin valioliigassa pelaavan Bolton Wanderersin kanssa. Hän debytoi seurassa kolme päivää siirron jälkeen Newcastlea vastaan. Hän teki ensimmäisen maalinsa Boltonissa helmikuussa 2008 Stoke Cityä vastaan. Toisella Bolton-kaudellaan 2008–2009 Grétar sai paljon vastuuta pelaten yhtä vaille kaikissa liigaotteluissa. Seuraavalla kaudella hän sai vähemmän vastuuta pelaten 28 ottelussa. Grétar kuuluu myös Islannin maajoukkueen vakiorinkiin. Hän debytoi maajoukkueessa maaliskuussa 2002 Brasiliaa vastaan. Hän on edustanut myös maan nuorisomaajoukkueita. ==Lähteet== ==Aiheesta muualla== * Steisson Soccerbasessa Luokka:Islantilaiset jalkapalloilijat Luokka:Vuonna 1982 syntyneet Luokka:Elävät henkilöt
Dekel Keinan

Dekel Keinan (s. 15. syyskuuta 1984 Rosh HaNikra) on israelainen jalkapalloilija, pelipaikaltaan keskuspuolustaja. Hän edustaa Englannin valioliigassa pelaavaa Blackpoolia. Hän edustaa myös Israelin maajoukkuetta. Luokka:Israelilaiset jalkapalloilijat Luokka:Vuonna 1984 syntyneet Luokka:Elävät henkilöt
Jelle Van Damme

Jelle Van Damme (s. 10. lokakuuta 1983 Lokeren) on belgialainen jalkapalloilija, pelipaikaltaan puolustaja. Van Damme edustaa Belgian Pro Leaguen Standard Liègeä. == Lähteet == Luokka:Belgialaiset jalkapalloilijat Luokka:Vuonna 1983 syntyneet Luokka:Elävät henkilöt
WWE Backlash

Backlash oli showpaini pay-per-view (PPV) tapahtuma, minkä tuotti World Wrestling Entertainment (WWE), joka huhtikuu (lukuun ottamatta vuoden 2005 Backlashia). Backlash keksittiin vuonna 1999, mutta silloin se toimi In Your House tapahtuman otsikkona. Vuonna 2000 tapahtumasta tuli WWE:n jokavuotinen PPV. Vuonna 2004 Backlashista tuli RAW brändin oma pay-per-view tapahtuma. Vuonna 2007 Backlashissa esiintyi ensimmäistä kertaa kolme eri brändiä: ECW, SmackDown ja RAW. Tämä oli virallisesti ensimmäinen tapahtuma, kun PPV:den jakaminen brändeihin loppui. Vuonna 2010 Extreme Rules paikkasi Backlashin huhtikuun tapahtumana. == Tapahtumat == # Tapahtuma Päivämäärä Kaupunki Päätapahtuma 1 Backlash: In Your House 25. huhtikuuta, 1999 Providence, Rhode Island Steve Austin (c) vs. The Rock WWF Mestaruudesta 2 Backlash (2000) 30. huhtikuuta 2000 Washington, D.C. Triple H (c) vs. The Rock WWF Mestaruudesta 3 Backlash (2001) 29. huhtikuuta, 2001 Rosemont, Illinois WWF Mestari Steve Austin ja Intercontinental Mestari Triple H vs. WWF Tag Team Mestarit Kane ja The Undertaker 4 Backlash (2002) 21. huhtikuuta, 2002 Kansas City, Missouri Triple H (c) vs. Hulk Hogan WWF Undisputed Mestaruudesta 5 Backlash (2003) 27. huhtikuuta, 2003 Worcester, Massachusetts Goldberg vs. The Rock 6 Backlash (2004) 18. huhtikuuta, 2004 Edmonton, Alberta Triple Threat matsissa World Heavyweight Mestaruudesta 7 Backlash (2005) 1. toukokuuta, 2005 Manchester, New Hampshire Hulk Hogan ja Shawn Michaels vs. Muhammad Hassan ja Daivari Batista (c) vs. Triple H World Heavyweight Mestaruudesta 8 Backlash (2006) 30. huhtikuuta, 2006 Lexington, Kentucky Rob Van Dam vs. Shelton Benjamin Money in the Bank sopimuksesta ja WWE Intercontinental Mestaruudesta John Cena (c) vs. Edge vs. Triple H Triple Threat matsissa WWE Mestaruudesta 9 Backlash (2007) 29. huhtikuuta, 2007 Atlanta, Georgia John Cena (c) vs. Edge vs. Randy Orton vs. Shawn Michaels Fatal 4-Way matsissa WWE Mestaruudesta 10 Backlash (2008) 27. huhtikuuta, 2008 Baltimore, Maryland Randy Orton (c) vs. Triple H vs. John Cena vs. John "Bradshaw" Layfield Fatal 4-Way Eliminointi matsissa WWE Mestaruudesta 11 Backlash (2009) 26. huhtikuuta, 2009 Providence, Rhode Island John Cena (c) vs. Edge Last Man Standing matsissa World Heavyweight Mestaruudesta == Lähteet == * Viralliset Backlashin sivut Luokka:Showpaini
Haapaveden lentokenttä

Haapaveden lentokenttä eli Kytökylän lentokenttä on Haapaveden keskustan itäpuolella Kytökylässä sijaitseva lentokenttä. Kentällä on ultrakevytlentotoimintaa, purjelentoa ja muun muassa Pyhäjokialueen Ilmailukerho r.y. kouluttaa lentäjiä. Kesäisin Raahen Ilmailijat r.y. harjoittaa kentällä purjelentotoimintaa. Kerholla on kaksi purjelentokonetta ja lisäksi kentältä lentää puolenkymmentä yksityisomistuksessa olevaa konetta. == Lähteet == == Aiheesta muualla == * VFR Suomi/Finland – Haapaveden lentopaikka * Haapaveden lentopaikka * * Pyhäjokialueen ilmailukerho Luokka:Suomen lentopaikat Luokka:Haapaveden rakennukset ja rakennelmat Lentokenttä
Backlash (2001)

Backlash (2001) oli pay-per-view (PPV) showpainitapahtuma, jonka tuotti World Wrestling Federation (WWF). Seitsemän ottelun painitapahtuma järjestettiin 29. huhtikuuta 2001 Allstate Arenalla Rosemontissa, Illinoisissa, Yhdysvalloissa, ja se oli kolmas WWE Backlash-tapahtuma. Pääotteluna oli tag team -ottelu WWF- mestaruudesta, WWF Intercontinental -mestaruudesta ja WWF Tag Team -mestaruudesta. Ottelemassa olivat The Power Trip eli Triple H ja Steve Austin sekä Brothers of Destruction eli The Undertaker ja Kane. Tarkoituksena oli, että mikäli The Power Trip selättää jommankumman Brothers of Destructionista, he voittavat WWF Tag Team -mestaruudet. Tällöin Brothers of Destructionin jäsen voisi voittaa mestaruuden riippuen siitä, kumman mestareista olisi selättänyt. Two Man Power Trip voitti kamppailun ja sen myötä WWF Tag Team -mestaruuden; Triple H säilytti Intercontinental-mestaruuden ja Steve Austin säilytti WWF-mestaruuden. Tapahtumassa nähtiin myös viimeiseen mieheen -ottelu The Big Show'n ja Shane McMahonin välillä. Neljäntenä otteluna nähtiin yli puolituntinen Ultimate Submission -kamppailu Kurt Anglen ja Chris Benoitin välillä. == Otteluiden tulokset == # Tulos Stipulaatiot Aika Heat Jerry Lynn voitti Crash Hollyn (c) Tavallinen ottelu WWF Light Heavyweight -mestaruudesta 03:37 Heat Lita voitti Molly Hollyn Tavallinen ottelu 02:40 1 X-Factor (X-Pac, Justin Credible ja Albert) voitti Dudley Boyzit (Bubba Ray, D-Von ja Spike) Kuuden miehen tag team -ottelu 07:59 2 Rhyno (c) voitti Ravenin Hardcore- ottelu WWF Hardcore -mestaruudesta 08:10 3 William Regal voitti Chris Jerichon "Duchess of Queensberry -säännöt" -ottelu 12:11 4 Chris Benoit voitti Kurt Anglen Ultimate (Iron Man) Submission-ottelu 31:31 5 Shane McMahon voitti The Big Show'n Last Man Standing -ottelu 11:53 6 Matt Hardy (c) voitti Christianin ja Eddie Guerreron Triple Threat -ottelu WWF Euroopanmestaruudesta 06:52 7 The Two-Man Power Trip (WWF Mestari Steve Austin ja WWF Intercontinental Mestari Triple H) voitti Brothers of Destructionin (The Undertaker ja Kane (c) Tag team -ottelu WWF Intercontinental -mestaruudesta, WWF-mestaruudesta ja WWF Tag Team -mestaruudesta 27:11 == Backlash-tapahtumien kronologi == * Edellinen: Backlash (2000) * Seuraava: Backlash (2002) == Lähteet == *Tapahtuman viralliset internetsivut Internet Archivessa Luokka:Showpaini
Lännen tie

Lännen tie tai Lännentie voi tarkoittaa muun muassa * Lännen tie, yhdysvaltalainen televisiosarja alkuperäiseltä nimeltään Rawhide * 20 suosikkia – Lännen tie, Matti Heinivahon kokoelma-albumit * Lännentie, Suomessa 1970- ja 1980-luvuilla julkaistu sarjakuvalehti * Lännentie, 1970-luvun taitteen toteutumaton maantiehanke Turusta Ahvenanmaalle.
Ylivieskan lentokenttä

Ylivieskan lentokenttä on Ylivieskan Vähäkankaan itäpuolella, Sorvojan ja Pylvään asutusalueilla, noin kymmenen kilometriä kaupungin keskustasta itäkaakkoon sijaitseva lentokenttä. Kentällä on myös jonkin verran ultrakevytlentoja sekä helikopteritoimintaa. Ylivieskan lentokenttä valmistui vuonna 1982. Se korvasi vanhan, Niemelänkylässä raviradan vieressä sijainneen ja jo jatkosodan aikana käytössä olleen kentän. Nykyinen lentokenttä on aiemmin toiminut lentoasemana, jolle on ollut myös säännöllistä reittiliikennettä, viimeksi vuonna 1996. Seudulla on toivottu liikenteen aloittamista uudelleen. Valvomattomaksi lentopaikaksi Ylivieskan lentoasema muutettiin marraskuussa 2003. Lentokentän kiitotie on 1 500 metriä pitkä ja valaistu. Ennen valvomattomaksi lentopaikaksi muuttamista kiitotiellä oli myös ILS-mittarilähestysmisjärjestelmä. == Lähteet == == Aiheesta muualla == * Ylivieskan lentokenttä * VFR Suomi/Finland – Ylivieskan lentopaikka * Lentopaikat.fi – Ylivieskan lentopaikka Luokka:Suomen lentopaikat Lentokenttä Lentokenttä
Kiteen lentokenttä

Kiteen lentokenttä sijaitsee Itä-Suomessa Kiteellä valtatie 6:n läheisyydessä. Keski-Karjalan Ilmailukerho ry ja Joensuun harrasteilmailijat käyttävät kenttää purjelentotoimintaan. Kentällä on kiitotievalot ja valaistu asemataso. == Lähteet == == Aiheesta muualla == * Kiteen kaupunki – Lentokenttä * VFR Suomi/Finland – Kiteen lentopaikka * Lentopaikat.fi – Kiteen lentopaikka Luokka:Suomen lentopaikat Lentokenttä Lentokenttä
Sunyani

Sunyani on Ghanan Bonon hallintoalueen pääkaupunki. Vuonna 2000 siellä oli noin 62 000 asukasta.Ghana: Cities & Urban Localities Citypopulation Kaupungissa on lentokenttä, mutta sen kiitotie on alle 1 300 metriä pitkä.Sunyani Airport, Sunyani, Ghana Siksi sitä käyttävät vain pienet koneet kotimaan lentoihin. Sunyanissa toimii vuonna 2011 perustettu yliopisto University of Energy and Natural Resources (UENR). == Lähteet == Luokka:Ghanan kaupungit
Maitolaiturimuseo

Maitolaiturimuseo sijaitsee Tampere–Ruovesi-tien varrella Velaatan kaupunginosassa Tampereella. Kyseessä on yksi Suomen pienimmistä museoista. Yhdestä maitolaiturista koostuvan museon intendenttinä toimii vapaa- ajanharrastuksenaan museota ylläpitävä Timo Malmi. Museo ilmoittaa keskeiseksi tavoitteekseen lähentää kaupunkien ja maaseudun asukkaita. Tämän tarkoituksensa toteuttamiseksi museo tuo esille ajankohtaisia ja historiaan liittyvä asioita, jotka kiinnostavat molempia kohderyhmiä. == Lähteet == Luokka:Tampereen museot Luokka:Teisko Luokka:Velaatta
Kaunasin vanhakaupunki

Kaunasin vanhakaupunki sijaitsee Niemen- ja Nemumasjoen yhtymiskohtaan rakennetun Kaunasin linnoituksen ympärillä. Lännessä ja etelässä rajana on joki, kun taas muut rakennukset on rakennettu linnoituksen itäpuolelle. Kaupungin perustana on vanha linnoitus, jota kunnostetaan myös Euroopan unionin rakennerahastojen tuella. ==Kirkot== Kaunasin linnoituksen vieressä on fransiskaaneille kuuluva Pyhän Yrjön kirkko, joka oli Liettuan sosialistisen neuvostotasavallan aikana varastorakennuksena. Kirkon täydellisen entisöinnin arvoksi on arvioitu noin 10 miljoonaa euroa. Kirkossa on jumalanpalveluksia varten punaisista tiilistä tehty tilapäinen alttari ja tuoleina toimivat retkeilytuolit. ==Museot== ===Keramiikkamuseo=== Kaunasin vanhassakaupungissa on useita museoita, kuten Kaunasin keramiikkamuseo, jonka vanhimmat ruukut ovat 1400-luvulta. Näyttelyssä on myös koristetiiliä ja tiiliä, joihin on sinetöity hallitsijoiden kuvia. Osa keramiikkamuseon näyttelystä on ulkomailta saatua, kuten yhdysvaltalainen tilapäiskokoelma. Osa keramiikkamuseon Kaunasin vanhan kaupungintalon kellarissa olevista tiloista on ollut aikoinaan vankiselleinä. Yksi huoneista on eristysselli, karsseri. ===Viestintämuseo=== Kaunasin viestintämuseossa on lyhyt esittely postilaitoksesta Liettuan suuriruhtinaskunnassa ja myös Liettuan tasavallassa vuoteen 1939. Viestintämuseon merkittävin osa liittyy puhelin-, radio- ja televisiotekniikkaan. Kaunasissa on ollut alaan liittyvää elektroniikkateollisuutta. Erilaiset puhelimet, radiovastaanottimet kuin myös Nokian ja Benefonin matkapuhelimet ovat edustettuina, samoin myös kaapelit paperieristeisistä kuparikaapelista ajanmukaisiin valokaapeleihin. *
Paltamon vaakuna

Paltamon vaakuna on Paltamon kunnan tunnus. Vaakuna on saanut aiheensa tervanpoltosta ja tervakaupasta sekä niiden keskeisestä merkityksestä alueella varsinkin 1800-luvulla, joskin Paltamossa tervaa oli poltettu jo 1600-luvulla. Vaakunan selitys on ”kultakentässä hirsittäin, alatusten, kolme mustaa tervavenettä tynnyreineen.” Vaakunan on suunnitellut Gustaf von Numers, ja Paltamon kunnanvaltuusto hyväksyi sen kokouksessaan 20. maaliskuuta 1953. Sisäasiainministeriö vahvisti vaakunan käyttöön 19. syyskuuta samana vuonna. == Lähteet == * * ==Aiheesta muualla== * Paltamo Luokka:Gustaf von Numersin suunnittelemat kunnanvaakunat Vaakuna
Kaunasin vanha kaupungintalo

Kaunasin vanha kaupungintalo sijaitsee Kaunasin vanhassakaupungissa raatihuoneentorin (kaupungintalontorin) keskellä. Se on suunniteltu ja rakennettu 1700-luvun lopulla. ==Kaunasin avioliittotoimisto== Raatihuoneen kellarissa on Kaunasin keramiikkamuseo ja yläkerrassa, entisessä kaupunginraadin (kaupunginvaltuuston) salissa on Suomen maistraattia vastaava avioliittojen vihkimis- ja rekisteröimistoimisto, joka oli samassa paikassa jo Liettuan sosialistisen neuvostotasavallan aikana. Liettuassa uskonnollisilla yhteisöillä ei ole oikeutta oman vihkitoimituksensa yhteydessä vahvistaa avioliittoa oikeudelliseksi valtiossa sitovaksi Suomen evankelis-luterilaisen kirkon tai Suomen ortodoksisen kirkon tapaan. Uskonnollinen vihkiminen on siten viranomaisen vahvistettava erikseen oikeudelliseksi sitovaksi sopimukseksi. Toisen tai molempien vihittävistä on oltava Kaunasista, jotta vihkiminen voidaan suorittaa vanhassa kaupungintalossa. Vihkitoimitukseen on varauslista, jota hoitaa yksityinen yritys, ja yhden avioparin vihkimiseen varataan kymmenen minuuttia aikaa. ==Kaunasin keramiikkamuseo== Vanhan kaupungintalon kellarissa on Kaunasin keramiikkamuseo, jossa on keramiikkaa, esimerkiksi ruukkuja 1400-luvulta, mutta myös nykyaikaista keramiikkataidetta. ==Raatihuoneentori== Raatihuoneentorin ympärillä on muun muassa jesuiittakirkko, Mainoriksen museo ja Kaunasin viestintämuseo. Kaupungintalon itäpuolella on kaupungin järjestämä avoin langaton lähiverkko. Raatihuoneen itäseinän ja kadun välissä on telttakatoksinen ulkoilmaravintola, johon tarjoillaan kadun ylitse liettualaisravintolasta. Alueella on myös maksullisia pysäköintipaikkoja, johon avoin langaton lähiverkko ulottuu. Luokka:Kaunasin vanhakaupunki Luokka:Kaunasin rakennukset ja rakennelmat Luokka:Kaupungintalot
Vytautas Suuren sotamuseo

thumb|200px|Vytautas Suuren patsas sotamuseossa. Vytautas Suuren sotamuseo on Liettuan puolustusministeriön ylläpitämä sotahistoriallinen museo. Se on sijoitettu uusklassista tyyliä edustavaan suureen rakennukseen Kaunasissa. Museon etupihalla on useita sotilashenkilöitä kuvaavia realistisia veistoksia ja ikuinen tuli 1918–1923 Liettuan itsenäistymiseen ja vapaustaisteluun liittyneiden kaatuneiden muistoksi. Pihalla on kaksi neuvostoliittolaista 45 mm:n panssarintorjuntatykkiä ja kevyt telatykki. Museon päähallissa on kopiovaloksia 1600-luvun tykeistä, ruhtinaiden kuvia sekä Liettuan suuriruhtinaskunnan ja suuriruhtinaiden kuvia. Museossa on merkittävä 1700-luvun kiväärien ja pistoolien kokoelma, johon kuuluu runsaasti musketteja. Toinen edellistä suppeampi kokoelma on ensimmäisen maailmansodan saksalaisia kranaatinheittimiä ja jalkaväkiaseita, joita oli saatu sotasaaliiksi Bermontin joukoilta, joiden mukana taistelivat myös baltiansaksalaiset Liettuan itsenäistymistä vastaan. Museossa esitellyistä siviilitapahtumista merkittävin on Atlantin ylilentoyrityksestä jäljelle jäänyt lentokoneen hylky. Onnettomuus johti kahden liettualaisen lentäjän kuolemaan. Lentäjät on kuvattu Liettuan kymmenen latin setelissä. Osan näyttelystä muodostavat liettualaisten itsenäisyystaistelijoiden graniittinimitaulut. == Aiheesta muualla == Luokka:Kaunasin nähtävyydet Luokka:Sotahistorialliset museot Luokka:Liettuan museot Luokka:Uusklassinen arkkitehtuuri
Paholaismuseo

Paholaismuseo on Kaunasissa sijaitseva paholaisveistosten näyttely. Kokoelman perustajan tarkoituksena oli kerätä kolmetoista tusinaa paholaisen kuvia, mutta niitä oli lopuksi noin 260. Museon portaikossa on paholaisiin liittyviä piirroksia kehystettyinä seinillä ja kaksi noitanukkea. Pimeähköissä saleissa on keramiikkaveistettyjä paholaisia eri aikakausilta, ja nämä ovat esillä valaistuissa vitriineissä. Museon esittelytekstit ovat liettuaksi sekä pääosin myös englanniksi. Valokuvaus omaan käyttöön on sallittua, mutta se maksaa erikseen. Museon perusti taiteilija Antanas Žmuidzinavičius (1876–1966), joka sai vuonna 1906 lahjaksi paholaista esittävän patsaan ja päätti tämän jälkeen pyhittää elämänsä taiteelle ja paholaisaiheisten esineiden keräämiselle. 1960-luvun alussa niitä oli kokoelmassa 260 kappaletta. Vuonna 2022 paholaisia on museossa jo yli 3000. Museossa on esillä niin pakanallisia kuin kristillisiä paholaisia, kaikkiaan kymmenistä eri maista. == Kuvia == Tiedosto:002 devil representation.JPG Tiedosto:008 devil representation.JPG Tiedosto:013 devil representation.JPG Tiedosto:Kaunas Teufelsmuseum Stalin jagd Hitler.jpg|Yksi veistoksista kuvaa Adolf Hitleriä Josif Stalinin ruoskalla yllyttämänä paholaisena. Tiedosto:024 devil representation.JPG Tiedosto:016 devil representation.JPG Tiedosto:022 devil representation.JPG Tiedosto:015 devil representation.JPG == Lähteet == Luokka:Kaunasin nähtävyydet Luokka:Liettuan museot
Jeesuksen ylösnousemuksen kirkko

Jeesuksen ylösnousemuksen kirkko on näkötornitasanteen käsittävä valkoinen katolinen kirkko Kaunasin kaupungissa Liettuassa. ==Näköalatasanne== Sen matkailullinen merkitys perustuu näköalatasanteeseen, jolta näkee Kaunasin laajasti. Kirkon lähellä Kaunasin uudella keskusta-alueella ovat Vytautas Suuren sotamuseo, Paholaismuseo ja taidemuseo. ==Aiheesta muualla== * http://www.prisikelimas.lt/ Luokka:Kaunasin nähtävyydet Luokka:Kaunasin rakennukset ja rakennelmat Luokka:Liettuan kirkot Luokka:Kivikirkot
WWE Bad Blood

Bad Blood (alun perin Badd Blood) oli showpaini pay-per-view (PPV) tapahtuma, minkä tuotti World Wrestling Entertainment (WWE), jotka pidettiin vuosina 1997, 2003 ja 2004. Vuonna 1997 se oli otsikoitu Badd Blood: In Your House. Vuosina 2003-2004 tapahtuma kuului RAW brändille. Jokaisessa kolmessa Bad Blood tapahtumassa pidettiin päätapahtuma matsina Hell in a Cell matsi. Vuonna 2005 tapahtuman korvasi One Night Stand, kun Vengeance siirtyi kesäkuulle ja The Great American Bash siirtyi heinäkuulle. == Tapahtumat == Tapahtuma Päivämäärä Kaupunki Päätapahtuma Badd Blood: In Your House 5. lokakuuta, 1997 St. Louis, Missouri Shawn Michaels vs. The Undertaker ensimmäisessä Hell in a Cell matsissa ykkös haastajuudesta WWF Mestaruuteen Bad Blood (2003) 15. kesäkuuta, 2003 Houston, Texas Triple H (c) vs. Kevin Nash Hell in a Cell matsissa World Heavyweight Mestaruudesta Bad Blood (2004) 13. kesäkuuta, 2004 Columbus, Ohio Triple H vs. Shawn Michaels Hell in a Cell matsissa == Katso myös == * WWE Hell in a Cell == Lähteet == * prowrestlinghistory.comin tulokset Luokka:Showpaini
Akropolis (Kaunas)

Akropolis on kauppakeskus Kaunasissa, Liettuassa. Se on rakennettu lähelle Niemenjoen rantaa ja sen viereen joen toiselle puolelle valmistuu Žalgiris Arena -sisähalli koripallon euroopanmestaruuskilpailuja varten. Rakennuksen länsipuolella on nelikerroksinen vapaa pysäköintialue, jonka neljäs kerros on viereisen kirkon tornien tasalla, ja se on autolla tavoitettavana näköalatasanteena. Kiinteistö on yhdistelmä kalliita merkkitavarakauppoja, tavallista Maxima-elintarvikemyymälää, kalliita konditorioita. Rakennuksen sisällä on säilytetty myös kaksi alueella sijainnutta vanhempaa rakennusta. Kauppakeskuksessa on myös kirjakauppoja. == Lähteet == Luokka:Kaunasin nähtävyydet Luokka:Kaunasin rakennukset ja rakennelmat Luokka:Kauppakeskukset
Liettuan kansatieteellinen museo

Liettuan kansatieteellinen museo () on moneksi kyläksi muodostettu ulkomuseoalue Rumšiškėssa. Museo sijaitsee metsäisellä alueella, ja siellä on siirrettyjä ja kopioksi rakennettuja rakennuksia. Museo vastaa Suomen Seurasaarta. Museo sijaitsee noin 20 kilometriä Kaunasista Vilnaan kulkevan tien länsipuolella, kilometrin verran moottoritieltä 232 km:n kilometritolpan jälkeen. Museossa on jurtan muodossa muistettu myös liettualaiseen tapaan Siperiaan Neuvostoliiton aikana karkotettuja ihmisiä. ==Kylät== * Aukštaitija * Žemaitija * Suvalkija * Dzūkija * Mažoji Lietuva * miestelis * jurtta Miestelikseen rakennetaan katolisen maalaiskirkon kopiota. ==Aiheesta muualla== Kansatieteellinen Museo Luokka:Ulkoilmamuseot Luokka:Etnografiset museot Luokka:Kaunasin lääni
Brad Jones

Brad tai Bradley Jones voi viitata seuraaviin henkilöihin: *Brad Jones, australialainen moottoriurheilija *Brad Jones, australialainen jalkapalloilija *Brad Jones, yhdysvaltalainen jääkiekkoilija *Brad Jones, yhdysvaltalainen muusikko *Brad Jones, yhdysvaltalainen amerikkalaisen jalkapallon pelaaja *Bradley Jones, englantilainen snookerpelaaja *Bradley Jones, yhdysvaltalainen tekniikan tietokirjailija
Somebody Loves Me

”Somebody Loves Me” on George Gershwinin ja Emilia Renaudin säveltämä ja B. G. DeSylvan ja Ballard MacDonaldin sanoittama musiikkikappale vuoden Broadway- musikaalista George White’s Scandals of 1924. Sen esitti musikaalissa Winnie Lightner. Ensimmäisen singlelistoille nousseen version äänitti Paul Whitemanin orkesteri vuonna 1924. Whitemanin levytys pysyi Yhdysvalloissa listojen kärjessä viisi viikkoa. Kappale oli pinnalla joitakin vuosia näytelmän ensiesityksen jälkeen, mutta myöhemmin siitä on tullut suositumpi jazzmusiikin improvisaatiovälineenä. Sen ovat levyttäneet muun muassa Fletcher Henderson (1930), Benny Goodman (1936), Benny Carter (1937), Bing Crosby (1939) Bud Powell (1950), Oscar Peterson (1952), Kiri Te Kanawa (1987) ja Meat Loaf (1998). Lena Horne lauloi sen vuoden 1944 elokuvassa Amor, Amor, ja elokuvassa Rytmin kiihkoa (1955) sen esitti Peggy Lee. Kanadalainen laulukvartetti The Four Lads nousi listoille vuoden 1952 levytyksellään. == Lähteet == Luokka:Vuoden 1924 kappaleet Luokka:George Gershwinin säveltämät kappaleet Luokka:Ballard MacDonaldin sanoittamat kappaleet Luokka:Jazzstandardit
Fitness

Fitness voi tarkoittaa muun muassa seuraavia asioita: * Fitness-urheilu, fitness kilpaurheiluna * Bodyfitness, fitness-urheilun alalaji * Fit, aikakauslehti, joka ilmestyi aikaisemmin nimellä Fitness * Fitness, fitness- urheilun alalaji * kelpoisuus, (), evoluutiobiologian käsite * kunto, (), ihmisen fyysistä ja henkistä toimintakykyä kuvaava käsite. Luokka:Englanninkieliset sanat ja sanonnat
Kuubandoggi

Kuubandoggi (Dogo Cubano) on sukupuuttoon kuollut kuubalainen koirarotu, joka tunnetaan myös nimellä kuubanmastiffi. ==Ulkonäkö== Kuubandoggi oli bullmastiffin tyyppinen, voimakas, lihaksikas ja vankkarakenteinen koira. Kooltaan se oli englanninbulldoggin ja mastiffin väliltä. Pää oli leveä ja litteä ja kuono lyhyt, leveä ja äkillisesti loppuva. Huulet olivat pitkät ja alaleuan yli riippuvat. Korvat olivat keskikokoiset ja osittain riippuvat. Raajat olivat kohtuullisen pitkät. Häntä oli melko lieriömäinen ja ylöspäin hännänpäätä kohti kaartunut. Rotua kuvailtiin "ruosteen sudenväriseksi" ja sillä oli musta maski, huulet ja raajat. ==Alkuperä== Rotua kasvatettiin alun perin luostarissa Santiago de Cubassa. Sen esi-isät olivat todennäköisesti 1500-luvulla saarelle tuotuja espanjalaisia mastiffeja, joita käytettiin alueen alkuperäisten intiaanien tappamiseen – ns. "etniseen puhdistukseen". Erään saarella asuneen katolisen papin mukaan nämä koirat oli koulutettu "verenhimoisiksi". Ajan myötä espanjalaiset mastiffit alkoivat muuttua ja jalostua erilliseksi paikalliseksi roduksi. Näin syntynyttä rotua käytettiin karanneiden orjien kiinniottoon, koiratappeluihin ja härkätaisteluihin. Orjakaupan lakkauttamisen jälkeen kuubandoggi kävi liian kalliiksi ruokkia, minkä vuoksi se kuoli ajan kuluessa sukupuuttoon. Kuitenkin vielä vuonna 1912 se oli riittävän tunnettu, että se kuvattiin yhdessä 50 savukekortin kortissa, ja vuonna 1935 se mainittiin teoksessa Hutchinson Dog Encyclopedia. 1800-luvun alkupuolella ensimmäiset kaksi länsimaissa nähtyä rodun edustajaa saapui Lontoon eläintarhaan. ==Katso myös== *Dogo argentino *Boliviandoggi *Brasiliandoggi *Guatemalandoggi *Luettelo taistelukoiraroduista *Uruguayncimarron ==Lähteet== ==Aiheesta muualla== *Molosser World: Dogo Cubano Luokka:Sukupuuttoon kuolleet koirarodut Luokka:Mastiffit Luokka:Kuubalaiset koirarodut
Flustra foliacea

Flustra foliacea on Cheilostomatida-lahkoon kuuluva röyhelömäinen sammaleläin, jota tavataan pääasiassa Pohjanmeressä. == Koko ja ulkonäkö == F. foliacea muodostaa merenpohjaan tuuheita runkokuntia, joiden korkeus on tavallisesti 6–10 senttimetriä mutta joskus jopa 20 senttimetriä. Runkokunnat haarautuvat lukemattomiin vaaleanharmaisiin tai -ruskeisiin liuskoihin, jotka tuoksuvat tuoreina voimakkaasti sitruunalle. Liuskat ovat kovia mutta taipuisia ja niiden molemmilla puolilla kasvaa yksittäisiä sammaleläimiä eli tsooideja. Tsooideja on kahta tyyppiä, puolustukseen ja puhdistukseen erikoistuneita aviculariumeja ja ravinnonhankintaan erikoistuneita autotsooideja. Aviculariumit ovat puolet pienempiä kuin autotsooidit ja sijaitsevat autotsooidien muodostamien rivien haaroissa. Tavallisesti tsooidit muodostavat viiden ryhmiä, joissa yksi on keskellä ja neljä muuta sen ympärillä. Yksittäinen tsooidi on kielenmuotoinen ja noin 400 mikrometriä pitkä ja 200–280 mikrometriä leveä. Sen ulkoreunalla on 4–5 nuijamaista piikkiä ja suuaukolla 13–14 lonkeroa. == Levinneisyys == F. foliaceaa tavataan Pohjanmeressä ja Britteinsaarten ympäristössä. == Elinympäristö == F. foliacea elää karkealla tai kovalla pohjalla vuorovesivyöhykkeen alapuolella. Se viihtyy etenkin voimakkaissa pohjavirtauksissa. == Ravinto == F. foliacea on planktoninsyöjä. == Lähteet == Luokka:Cheilostomatida
Cordobantaistelukoira

Cordobantaistelukoira (Perro de Pelea Cordobés) on sukupuuttoon kuollut argentiinalainen koirarotu.Hundeguiden Latinaksi se tunnettiin nimellä Pugnatum canis cordubensis. == Ulkonäkö == Cordobantaistelukoira oli kookas ja valkoinen. ==Luonne ja käyttäytyminen== Cordobantaistelukoira tunnettiin hurjasta luonteestaan. Se oli niin aggressiivinen muita koiria kohtaan, että urokset hyökkäsivät narttujen kimppuun jopa kesken astutuksen. Tämän vuoksi myös metsästyksen oli tapahduttava pienessä molempien sukupuolten edustajista koostuneessa ajueessa, sillä muuten tiedossa olisi ollut tappelu ajueen yksilöiden välillä. ==Alkuperä== Rotu kehittyi Córdoban maakunnassa mastiffin, bullterrierin, bokserin ja vanhantyyppisen englanninbulldoggin risteytyksestä. Sen esivanhemmista huomattavin oli bullterrieri, jota siihen aikaan yhä käytettiin Englannissa koiratappeluihin. Se antoi cordobantaistelukoiralle värityksensä ja taistelutaipumuksensa. Desmond Morriksen mukaan rotu olisi jalostettu alun perin Espanjassa espanjanmastiffista, bullterrieristä ja vanhantyyppisestä englanninbulldoggista. Se olisi sittemmin viety Etelä- Amerikkaan, missä sitä käytettiin dogo argentinon kantarotuna.Morris, Desmond. Dogs - The Ultimate Dictionary of Over 1000 Dog Breeds, s. 352. Trafalgar Square, 2008: North Pomfret, Vermont. Moni rodun edustaja kuoli koiratappeluareenalla, mikä osaltaan vaikutti lajin kuolemiseen sukupuuttoon. Espanjassa myös koiratappeluiden kieltäminen vaikutti populaation voimakkaaseen laskuun. == Lähteet == ==Katso myös== *Brasiliandoggi *Bullterrieri *Dogo argentino *Guatemalandoggi *Intianbullterrieri *Luettelo taistelukoiraroduista *Pakistaninbullterrieri Luokka:Argentiinalaiset koirarodut Luokka:Sukupuuttoon kuolleet koirarodut Luokka:Mastiffit
Sheb Wooley

Shelby ”Sheb” F. Wooley (10. huhtikuuta 1921 Erick, Oklahoma – 16. syyskuuta 2003 Nashville, Tennessee) oli yhdysvaltalainen laulaja ja näyttelijä. Wooleyn levytyksiin kuuluu hänen itsensä kirjoittama ”Purple People Eater” (1958), joka myi yli kolme miljoonaa kappaletta ja oli kuusi viikkoa myyntilistojen kärjessä Yhdysvalloissa. Pohjoismaissa kappale julkaistiin sopimussyistä Wooleyn sijaan brittiläisen Barry Cryerin esittämänä, jonka versioimana se pääsi Suomen myyntilistojen ykkössijalle. Wooley näytteli erityisesti lännenelokuvissa, kuten Sheriffi (1952) ja Rio Bravo (1959). Televisiosarjassa Lännen tie hän näytteli vuodesta 1958 alkaen kuuden tuotantokauden ajan. Wooley myös teki äänitehosteita ja häntä pidetään todennäköisimpänä Wilhelm- huudon esittäjänä. == Osittainen filmografia == * Sheriffi (High Noon, 1952) * Johnny Guitar (1953) * Seitsemän veljeksen morsiamet (Seven Brides for Seven Brothers, 1954) * Rio Bravo (1959) == Lähteet == Luokka:Yhdysvaltalaiset laulajat Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1921 syntyneet Luokka:Vuonna 2003 kuolleet
Karmøy (saari)

Karmøy on 177 neliökilometriä laaja saari, joka sijaitsee Norjan rannikolla Haugesundin lounaispuolella. Se on suurin maa-alue, joka kuuluu Karmøyn kuntaan. Saaren korkein kohta on Sålefjellet (132 m). Tärkeimpiä elinkeinoja ovat metalliteollisuus ja kalastus. == Lähteet == Luokka:Norjan saaret Luokka:Karmøy